OpenLLM-France/wikimedia huggingface dataset:
# Nathalie Heirani Salmon-Hudry

Nathalie Heirani Salmon-Hudry (Papeete, 1983ko abuztuaren 9a) Polinesia Frantseseko pertsona desgaituen eskubideen aldeko ekintzailea, idazlea eta politikaria da. 2015ean Kaledonia Berriko Vi Nimö literatura saria irabazi zuen Je suis née morte liburuarengatik.

## Bizitza

Salmon-Hudry Papeeten jaio zen. Jaio zenean gertatutako akats mediko baten ondorioz desgaitasun larria du. Ordenagailuz idazten du, buruz kontrolatutako gailu bat erabiliz. 2012an idatzi zuen Je suis née morte liburua Tahitin pertsona desgaitu gisa izan dituen esperientziak deskribatzen dituen autobiografia da. 2015ean liburu horrek Kaledonia Berriko ikasleentzat sortutako Vi Nimö literatura saria irabazi zuen.
2014an, Parisko Liburu Azokan eta Rocheforteko Ozeaniako Liburu Azokan parte hartu zuen. 2015ean, Fight like a girl ekitaldia bultzatu zuen Piraetan, emakume gazteentzako autodefentsa tekniken hastapena.
2019an, bigarren liburua plazaratu zuen, Sur les chemins de la vie, bere kabuz argitaratu zuena. Maitasuna eta ausardia bezalako gai unibertsalei buruzko hausnarketa pertsonalak dira. Fedeaz eta espiritualitateaz ere kontatzen du. Egilearen esanetan, etxerik gabeko pertsonekin izandako topaketetan inspiratu zen liburu hori idaztean.
2023ko maiatzaren 15ean, Moetai Brothersonen gobernuko Ministerioarteko Desgaitasunerako Ordezkari izendatu zuten.

## Erreferentziak

* ↑ (Ingelesez) «Paralyzed from birth, she wrote an award-winning book using a computer head pointer» Pacificans 2017-09-14 (Noiz kontsultatua: 2025-01-24).
* ↑ (Frantsesez) Castro, Estelle. «Nathalie Heirani Salmon-Hudry» Île en île 2020-10-21 (Noiz kontsultatua: 2025-01-24).
* ↑ (Ingelesez) «Nathalie Heirani Salmon-Hudry» Pacific Community (Noiz kontsultatua: 2025-01-24).
* ↑ (Frantsesez) «"Je suis née morte", un petit éloge à la vie» Tahiti Infos 2016-08-22 (Noiz kontsultatua: 2025-01-24).
* ↑ (Frantsesez) «Nathalie Salmon Hudry lauréate du prix Vi Nimö en Nouvelle Calédonie» Polynesie1 2015-09-14 (Noiz kontsultatua: 2025-01-24).
* ↑ (Frantsesez) Leroi, Mario. «Nathalie Salmon au Salon du livre de Paris» Polynesie1 2014-03-21 (Noiz kontsultatua: 2025-01-24).
* ↑ (Frantsesez) «« Fight like a girl » pour lutter contre les violences faites aux femmes» Ville de Pirae 2015-11-26 (Noiz kontsultatua: 2023-15-27).
* ↑ (Frantsesez) «"Sur les chemins de la vie", le nouveau livre de Nathalie Salmon-Hudry» Tahiti Infos 2019-12-19 (Noiz kontsultatua: 2025-01-24).
* ↑ (Frantsesez) «La liste des ministres du gouvernement Moetai Brotherson» Polynesie1 2023-05-15 (Noiz kontsultatua: 2025-01-24).
* ↑ (Frantsesez) «Le gouvernement bleu pastel de Brotherson» Tahiti Infos 2023-05-15 (Noiz kontsultatua: 2025-01-24).

## Kanpo estekak

* Datuak: Q55217194
# Red Dawn

Red Dawn (euskaraz Egunsenti Gorria) 1984ko John Milius estatubatuar zinema zuzendariaren akziozko filma bat da. Bertan, Patrick Swayze, Charlie Sheen, C. Thomas Howell, Lea Thompson, Darren Dalton, Jennifer Grey, Powers Boothe eta Harry Dean Stanton aktoreek antzeztu zuten. Basil Poledouris musikagileak soinu banda konposatu zuen.
Filma Gerra Hotzaren azken txanparen garaian filmatua izan zen, AEBtan Ronald Reagan presidentearen agintaldia eta Sobietar Batasuna "Gaiztakeriaren Inperioa" zelako siniskera puri-purian zegoela, eragin hau filman argi ikus daiteke.
2012an izenburu berdineko berregokitzapena filmatu zen, Chris Hemsworth aktoreak antzeztua.

## Argumentua

Egun arrunt batez, sobietar eta kubatarrez osatutako gudaroste bat AEBtako Colorado estatuko herri txiki batean lurratu, inbaditu eta suntsitu egiten dute, Hirugarren Mundu Gerra abian jarriz. Espiritu abertzale handian duen Wolverines ("Otsokumeak") izeneko herriko gazte-talde bat handik ozta-ozta ihes egitea lortu eta kontraeraso arin bati ekingo diote.

## Aktoreak

* Patrick Swayze: Jed Eckert
* C. Thomas Howell: Robert Morris
* Charlie Sheen: Matt Eckert
* Lea Thompson: Erica Mason
* Jennifer Grey: Toni Mason
* Darren Dalton: Daryl Bates
* Brad Savage: Danny Bates
* Doug Toby: Arturo "Aardvark" Mondragón
* Powers Boothe: Andrew Tanner teniente kolonela
* Ben Johnson: Jack Mason
* Harry Dean Stanton: Tom Eckert
* Ron O'Neal: Col. Ernesto Bella
* William Smith: Strelnikov kolonela (ehiztaria)
* Vladek Sheybal: Gen. Bratchenko
* Frank McRae: Sr. Teasdale
* Roy Jenson: Sr. Samuel Morris

## Kanpo estekak

* Red Dawn filmaren IMDBko fitxa irakurgai (Ingelesez)
* Datuak: Q506400
* Multimedia: Red Dawn (1984 film) / Q506400
# Iron Eagle

Iron Eagle (euskaraz Burdinezko Arranoa), 1986ko Sidney J. Furie kanadar zinema zuzendariak zuzendu eta Kevin Alyn Elders gidoilariarekin batera idatzitako ekintza film bat da. Louis Gossett Jr., Jason Gedrick, David Suchet, Larry B. Scott, Caroline Lagerfelt eta Tim Thomerson aktoreek antzeztu zuten. Basil Poledouris musikagileak soinu banda konposatu zuen.
Gai berdina eta antzeko istorioa duen Top Gun film ospetsuarekin batera urte berean estreinatu izanak ez zion batere mesederik egin, halere diru etekin handiak izan zituenez, Iron Eagle II, Aces: Iron Eagle III (1992) eta Iron Eagle on the Attack (1995) jarraipenak izan zituen.

## Argumentua

Oharra: Atal honek istorio osoa edo amaiera argitzen du.
Doug Masters (Jason Gedrick) jet hegazkin bat pilotatzen auto bat gidatzen baina lehenago ikasi duen 18 urteko gazte bat da. Betidanik, Ted (Tim Thomerson) aitaren antzera pilotu izan nahi du, baina bere nota txarrak direla eta, AEBetako Indar Armatuetako Akademiak ez dio izen ematerik laga. Orain Doug gerra pilotu kementsu bat dela erakusteko prest dago, eta itxuraz dirudiena baina askoz ere helduagoa. Izan ere, mutilak bere aitaren gerra-hegazkina Mediterraneo kostaldeko Bilya herrialdean patruilatzen ari zela bertako gerra-hegazkinek jo eta lurreratu dutela jakin berri baitu, aita preso hartuz.

## Aktoreak

* Louis Gossett Jr.: Charles "Chappy" Sinclair kolonela
* Jason Gedrick: Doug Masters
* David Suchet: Akir Nakesh kolonela, Defentsa Ministroa
* Shawnee Smith: Joenie
* Melora Hardin: Katie
* Larry B. Scott: Reggie
* Lance LeGault: Edwards jenerala
* Tim Thomerson: Ted Masters kolonela
* Caroline Lagerfelt: Elizabeth Masters
* Robert Jayne: Matthew "Matt" Masters
* Jerry Levine: Tony
* Robbie Rist: Milo Bazen
* Michael Bowen: Knotcher
* David Greenlee: Kingsley
* Tom Fridley: Brillo
* Rob Garrison: Packer

## Kanpo estekak

* IMDBko fitxa irakurgai (Ingelesez)
* Datuak: Q39956
# RoboCop

RoboCop 1987ko Paul Verhoeven herbeherearrak zuzendutako zientzia-fikziozko filma bat da. Bertan, Peter Weller, Nancy Allen, Dan O'Herlihy, Ronny Cox, Kurtwood Smith eta Miguel Ferrer aktoreek antzeztu zuten. Basil Poledouris musikagileak soinu banda konposatu zuen.
Lortutako arrakastari esker, hainbat jarraipen filmatu ziren: RoboCop 2 (1990) eta RoboCop 3 (1993), bai eta izen berdineko RoboCop (2014) berregokitzapen bat ere. Bestalde, filma honetan oinarritutako hainbat telesaila eta bideo-joko ere merkaturatu dira.

## Argumentua

Etorkizun hurbileko AEBtako Michigan estatuko Detroit hiria. Alex J. Murphy (Peter Weller) polizia agentea zerbitzu ekintzan eraila izan da. Agintariek hiriko delinkuentziarekin amaitu asmoz makina berri hilgarri baten erakaikuntza onartu dute, erdi robota, erdi gizakia den Robocop cyborga, hura ekoizteko Murphyren gorpua erabiltzen dutelarik. Esperimentua dirudienez arrakastatsua da, baina polizia-ohia nahiz eta hilik egon, bere oroipenak matendu ditu eta bere hiltzaileengandik mendekatzea erabaki du.

## Aktoreak

* Peter Weller: Alex Murphy / RoboCop ofiziala
* Nancy Allen: Anne Lewis ofiziala
* Ronny Cox: OCPko Richard "Dick" Jones presidentea
* Kurtwood Smith: Clarence Boddicker
* Miguel Ferrer: OCPko Robert "Bob" Morton zuzendaria
* Dan O'Herlihy: "Zaharra" (OCPko enpresaburua)
* Paul McCrane: Emil Antonowsky
* Ray Wise: Leon Nash
* Jesse D. Goins: Joe Cox
* Calvin Jung: Steve Minh
* Michael Gregory: Hedgecock tenientea
* Robert DoQui: Warren Reed sarjentua
* Felton Perry: OCPko Donald Johnson enpresaburua
* Lee de Broux: Sal
* S. D. Nemeth: Bixby Snyder (TBko umorista)

## Kanpo estekak

* RoboCop filmaren iragarkia ikusgai. Youtube.com (Ingelesez)
* RoboCop filmaren IMDBko fitxa irakurgai (Ingelesez)
* Datuak: Q372514
* Multimedia: RoboCop / Q372514
# The Hunt for Red October (filma)

The Hunt for Red October (euskaraz: «Urri Gorriaren Ehiza») 1990eko John McTiernan estatubatuar zinema zuzendariak zuzendutako ekintza thriller filma bat da. Tom Clancy idazlearen izenburu berdineko The Hunt for Red October eleberrian oinarritua dago, Jack Ryan agentea protagonista duten eleberri sailaren barnean dago. Sean Connery, Alec Baldwin, Scott Glenn, James Earl Jones eta Sam Neill aktoreek antzeztu zuten. Basil Poledouris musikagileak soinu banda konposatu zuen.
Hiru Oscar Sarietarako izendapenak jaso zituen, Soinu edizio onenaren Oscar Saria (Cecelia Hall eta George Watters II) irabazi zuelarik.

## Argumentua

Oharra: Atal honek istorio osoa edo amaiera argitzen du.
Sobietar Batasuneko Itsas Armadako Marko Ramius (Sean Connery) kapitain prestigiotsuaren agindupean dagoen Urri Gorria itsaspeko nuklearra Ipar Atlantikoan barneratu eta AEBrako norantzan doa. CIAk ez daki itsaspekoaren asmoa AEBak eraso edota Sobietar Batasunetik desertatu ote nahi duen, horregatik Jack Ryan (Alec Baldwin) agenteari sobietar itsaspekoarekin harremanetan jarri eta haien asmoa zein den jakiteko misioaren ardura eman dio.

## Aktoreak

* Sean Connery: Marko Ramius kapitaina, Urri Gorria itsaspeko komandantea
* Alec Baldwin: Jack Ryan, CIAko agentea
* Scott Glenn: Bart Mancuso, USS Dallas itsaspeko komandantea
* Sam Neill: Vassili Borodine, Urri Gorria itsaspeko bigarren komandantea
* James Earl Jones: James Greer almirantea, CIAko inteligentzia saileko zuzendaria
* Joss Ackland: Andreï Lysenko, sobietar enbaxadorea
* Richard Jordan: Jeffrey Pelt, AEBko Segurtasun Nazionaleko aholkularia
* Tim Curry: Yevgueni Petrov doktorea, Urri Gorria itsaspeko sendagile nagusia
* Ronald Guttman: Melekhin tenientea, Urri Gorria itsaspeko ingeniari nagusia
* Peter Firth: Ivan Poutine tenientea, Urri Gorria itsaspeko komisari politikoa
* Courtney B. Vance: Ronald Jones, USS Dallas itsaspeko sonar operatzailea
* Ned Vaughn: Beaumont, USS Dallas itsaspeko sonar operatzailea, Jonesen ikaslea
* Stellan Skarsgård: Viktor Tupolev kapitaina, V.K. Konovalov itsaspeko komandantea
* Jeffrey Jones: Skip Tyler itsas ingeniaria
* Timothy Carhart: Bill Steiner tenientea
* Anthony Peck: Thompson tenientea
* Larry Ferguson: Watson
* Fred Dalton Thompson: Joshua Painter almirantea
* Daniel Davis: Charlie Davenport komandantea
* Peter Zinner: Yuri Ilyich Padorin, Sobietar Itsas Armadako komisari politiko nagusia
* Michael Welden: Grigoriy Kamarov teniente kapitaina
* Gates McFadden: Caroline Ryan, Jack Ryanen emaztea

## Kanpo estekak

* The Hunt for Red October filmaren IMDBko fitxa irakurgai (Ingelesez)
* Filmaren webgunea (Ingelesez)
* The Hunt for Red October filmaren trailer edo iragarkia ikusgai. Youtube.com (Ingelesez)
* Datuak: Q507994
# Liana

Liana tropikoetako landare igokari eta zurkara luzea da, hostoak eta loreak beste zuhaitzen adaburuetan ematen dituena. Koniferoen baso epeletan ere lianak daude, adibidez Clematis edo Vitis generokoak. Hitza ez da talde taxonomikoak sortzeko baliagarria, familia ezberdineko landareen ezaugarria baita.

## Erreferentziak

* ↑ Harluxet Hiztegi Entziklopedikoa. liana. .

## Kanpo estekak

* Datuak: Q14079
* Multimedia: Lianas / Q14079
# Free Willy

Free Willy (euskaraz Willy Askatu) 1993ko Simon Wincer australiar zinema zuzendariak zuzendutako drama film bat da. Jason James Richter, Lori Petty, Jayne Atkinson, August Schellenberg eta Michael Madsen aktoreek antzeztu zuten. Willy orka Keiko orka da. Basil Poledouris musikagileak soinu banda konposatu zuen.
Free Willy 2: The Adventure Home (1995), Free Willy 3: The Rescue (1997) eta Free Willy: Escape from Pirate's Cove (2010) jarraipenak izan ditu.

## Argumentua

Oharra: Atal honek istorio osoa edo amaiera argitzen du.
Willy (Keiko orka) Ozeano Barearen iparraldeko parke akuatiko txiki batean askatasunik gabe bizi den orka harrigarri bat da, bereak bizi diren habitatatik ez oso urruti. Inorrek ez ditu Willyren sentipen eta portaerak ulertzen, Oregongo Astoria herriko 12 urteko Jessee mutikoak ez beste, honek ere Willyk bezala bere familiatik urruti bizitzea zer den badakielako.

## Aktoreak

* Jason James Richter: Jesse
* Keiko orka: Willy
* Lori Petty: Rae Lindley
* Jayne Atkinson: Annie Greenwood
* August Schellenberg: Randolph Johnson
* Michael Madsen: Glen Greenwood
* Michael Ironside: Dial
* Mykelti Williamson: Dwight Mercer
* Danielle Harris: Gwenie
* Richard Riehle: Wade
* Michael Bacall: Perry

## Kanpo estekak

* Free Willy filmaren iragarkia ikusgai. youtube.com (Ingelesez)
* IMDBko fitxa irakurgai (Ingelesez)
* Datuak: Q473628
* Multimedia: Free Willy / Q473628
# Les Misérables (1998ko filma)

    Artikulu hau 1998ko filmari buruzkoa da; beste esanahietarako, ikus «Les Misérables (argipena)».
Les Misérables (euskaraz: «Doilorrak»), 1998ko Bille August daniar zinema zuzendariaren film dramatikoa da. Victor Hugo frantziar idazlearen 1862ko izenburu berdineko eleberriaren zinemarako egokitzapena da. Liam Neeson, Geoffrey Rush, Uma Thurman, Claire Danes, Hans Matheson, Reine Brynolfsson eta Peter Vaughan aktoreek antzeztu zuten. Basil Poledouris musikagileak soinu banda konposatu zuen.

## Sinopsia

Oharra: Atal honek istorio osoa edo amaiera argitzen du.
XIX. mendearen hasiera, Frantzia. Modu anker eta bidegabean, Jean Valjean (Liam Neeson) ogi bat lapurtzeagatik espetxera zigortua izango da. Baina presoak espetxetik ihes egitea lortu eta Vigau herrik txiroan babes hartuko du. Urteen buruan, Valjean alkatea izan eta hiri oparoan bilakatuaraziko du. Bitartean, Javert (Geoffrey Rush) poliziarentzat Valjean atzemateaz obsesionatu eta bizialdi osoan gupidagabe jarraituko du. ,

## Aktoreak

* Liam Neeson: Jean Valjean
* Geoffrey Rush: Javert
* Uma Thurman: Fantine
* Claire Danes: Cosette
** Mimi Newman: Cosette gaztea
* Hans Matheson: Marius Pontmercy
* Jon Kenny eta Gillian Hanna: Thénardier senar-emazteak
* John McGlynn: Carnot
* Kelly Hunter: Victurien andrea
* Shane Hervey: Gavroche
* Lennie James: Enjolras
* Sylvie Koblizkova: Éponine
* Peter Vaughan: Bishop Myriel
* Julian Rhind-Tutt: Bamatabois
* David Birkin: Courfeyrac
* Ben Crompton: Grantier
* Patsy Byrne: Toussaint
* Frank O'Sullivan: Brevet
* Christopher Adamson: Bertin
* Tim Barlow: Lafitte
* Shannon McCormick: Jendarme Ilegorria
* Reine Brynolfsson: Beauvais kapitaina
* Kathleen Byron: Ama Nagusia, moja
* Toby Jones: Atezaina
* Edward Tudor Pole: Lurjabea

## Kanpo estekak

* IMDBko fitxa irakurgai (Ingelesez)
* Datuak: Q1193096
# Breakdown (1997ko filma)

Breakdown (euskaraz Matxura) 1997ko Jonathan Mostow estatubatuarrak zuzendutako road movie thriller filma bat da. Kurt Russell, J. T. Walsh, Kathleen Quinlan eta M. C. Gainey aktoreek antzeztu zuten. Basil Poledouris musikagileak soinu banda konposatu zuen.
Filma AEBtako Utah, Arizona eta Kalifornia estatuetan filmatu zen.

## Argumentua

Oharra: Atal honek istorio osoa edo amaiera argitzen du.
Jeff eta Amy Taylor senar emazteak (Kurt Russell eta Kathleen Quinlan) Bostondik San Diego hirirako bidai luzean AEBetako mendebaldeko basamortuan barna euren Jeep Grand Cherokee ibilgailu berrian doaz. Ohiko gasolidegiko bateko geldialdian Jeffek ibilgailuaren aurreko kapota irekia lagako du.
Honela bada, ilbigailuari gasolina bota eta bidaiari berrekingo diote. Bapatean, basamortuaren erdian ibilgailuak matxura bat jasango du, eta handik gutxira inor igarotzen ez den errepidean kamiolari jator bat iritsi (J. T. Walsh) eta handik kilometro gutxira dagoen jatetxe batera hurbilduko dituela esango die. Jeffek ibilgailua bertan bakarrik ez lagatzea erabakiko du, hortaz Amyk kamiolariarekin jatetxera joan eta bertan grua bati deitzea erabakiko du.
Handik gutxira, Jeff ibilgailuaren ustezko matxura kable solte bat besterik ez zela jabetu eta bere eskuz konponduko du, ondoren emaztearen bila jatetxera zuzenduko da, baina bertaratzean han bere emaztearen arrastorik ez ez dagoela jabetu eta ez zeru eta ez lur geldituko da. Beharbada emaztea eta bera elkar ulertu ez eta hurrengo herrira joango zela usteko du, hortaz ibilgailuan hurrengo herriraino gidatuko du. Han Red Barr izeneko aurreko kamiolariarekin topo egingo du, baina Jeffen harridurarako kamiolariak poliziaren aurrean hura eta bere emaztea inoiz ikusi ez dituela baieztatuko du. Erabat etxitu eta haserreturik, Jeff azpijoko arrikustsu batean barneratua dagola ohartuko da, bai eta kamiolariak bera txantaiatu nahizik Amy emaztea bahitu duela. Bidean Belle's tabernara joatean, bertako auto-garbitzaile batek bere susmoak baieztatzen dituen frogak aipatuko dizkio. Auto-garbitzaileak ibilbide bat jarrai dezan iradokiko dio eta Jeffek aholkuari kasu eginez ibilgailuz ibilbidearen amaierararte iritsiko da, orduan ezezagun bat beste ibilgailu batean bere atzetik jarraika hasiko da, une honetatik aurrera Jeffek bere bizitza salbatu nahiz emaztea topatzeko drama eta bilaketa hasiko da.

## Aktoreak

* Kurt Russell: Jeff Taylor
* J. T. Walsh: Warren "Red" Barr
* Kathleen Quinlan: Amy Taylor
* M. C. Gainey: Earl
* Jack Noseworthy: Billy
* Ritch Brinkley: Al
* Moira Harris: Arleen Barr
* Rex Linn: Boyd sheriffa
* Kim Robillard: Len Carver konderriko sheriffa
* Jack McGee: Belle's taberna-ostatuko zerbitzaria
* Steven Waddington: bankuko cowboya
* Thomas Kopache: Calhoun

## Kanpo estekak

* Breakdown filmaren iragarkia ikusgai. Youtube.com (Ingelesez)
* Breakdown filmaren IMDBko fitxa irakurgai (Ingelesez)
* Datuak: Q465789
# Onbrofilo

Onbrofiloa edo eurizalea, ekologian, oso ingurune euritsura moldaturik dagoen organismoa da.

## Erreferentziak

* ↑ Onbrofilo. Euskalterm, ivap.euskadi.eus (Noiz kontsultatua: 2025-1-23).

## Kanpo estekak

* Datuak: Q2231670
# Gipuzkoa plaza (Donostia)

Gipuzkoa plaza :
| Donostia, Erdialdea ||
| Gipuzkoa plaza, atzealdean Gipuzkoako Foru Aldundiaren eraikina ikus daitekelarik. ||
| Herrialdea Lurraldea | Euskal Herria Gipuzkoa |
| Gipuzkoa plaza Gipuzkoa plaza Gipuzkoa plaza ||
| Koordenatuak: | 43°19′16.23″N 01°58′56.06″W﻿ / ﻿43.3211750°N 1.9822389°W﻿ / 43.3211750; -1.9822389 |
Gipuzkoa plaza Donostiako Erdialdean dagoen plaza edo enparantza da. Bertan Gipuzkoako Foru Aldundiaren eraikina kokatzen da. Lorategia Pierre Ducasse lorezainak diseinatu zuen.

## Ezaugarriak

Plazak gaur egungo izena du 1866ko irailaz geroztik, bertan eraiki baitzen Gipuzkoako Foru Aldundiaren jauregia eta Donostia hiriburu dela omentzeko.
Oinplano laukizuzenekoa da eta bertan amaitzen dira lehen zabalguneko zortzi kale nagusiak: Elkano, Peñaflorida, Andia, Txurruka, Idiakez, Kamino, Bengoetxea eta Legazpi.
Plaza arkupez inguratua dago eta etxebizitzen fatxadak (Foru jauregiarenak ez beste) diseinu bakarrekoak dira.

## Lorategia

Pierre Ducasse lehunztarrak udal lorezain gisa egin zuen 1877an lorategi erromantikoaren proiektua, Jose Goikoa arkitektoarekin batera. Plaza oraindik hutsik zegoen: Bigarren Karlistaldian adibidez tropak biltzeko erabili zen. Pierrek lorategia diseinatu zuen eta hamar zuhaitz-espezie exotiko zituen zerrenda bat aurkeztu zuen: paulownia, kakiondoa, Virginiako tulipondoa, lizar urrekara, amerikar intxaurrondoa, ailantoa, likidanbarra, katalpa eta 3500 zuhaixka.
Lorategiak 5.400 m$^2$ ditu eta zenbait oroigarri eta eraikuntza berezi dauzka:
* Jose Maria Usanditzagari eskainitako monumentua (Josep Llimona eskultoreak egina)
* Pierre Ducasseren omenezko plaka (inaugurazioaren mendeurrenean jarria)
* kiosko edo zutabe meteorologikoa
* ordu mahaia
* urmaela eta urjauzia (arrokaiarekin)
* zurezko zubitxoa
2014ko apirilaren 26an Gipuzkoako Foru Aldundiak Ikurrinaren omenaldia egin eta plaza honetan masta batean jarri zuen, aurretik Espainiako Gobernuak Gipuzkoako Foru Aldundian Espainiako bandera ipintzea inposatu baitzion.

## Argazki galeria

* Ikuspegia
* Arkupeak
* Parkea eta urmaela
* Gipuzkoa plazako ikurrina
* Datuak: Q12258509
* Multimedia: Gipuzkoa Plaza (Donostia-San Sebastián) / Q12258509
* ↑ (Gaztelaniaz) Pierre Ducasse, jardinero de San Sebastian. Revista San Sebastian (Noiz kontsultatua: 2025-01-23).
* ↑ Gipuzkoa plaza parkea. Donostiako Udala (Noiz kontsultatua: 2025-01-24).
# José María Asin

José María Asin Eskudero (Cadreita, Nafarroa Garaia, 1956ko urriaren 19a) antzerki- eta zinema-antzezlea da. Bigarren mailako paperak egin izan ditu, oso biribilak, 1980 eta 1990eko hamarraldietan. Lanik garrantzitsuena Montxo Armendarizen Tasion egin zuen (1984), protagonistaren lagunarena. Orobat Armendarizekin lan egin zuen Bihotz ondoko sekretuak (1997) filmean. Film labur askotan parte hartu du, eta lan handia egin du antzerkian. Iruñeko El Lebrel Blanco antzerki taldeko kide izan zen 1974tik taldea desagertu zen arte (1986). Iruñeko beste antzerki-taldeetan ere aritua da, protagonista-paperetan beti.
2011n Iruñeko Gaiarre antzokiko zuzendari izateko izendatu zuten; baina, giro politikoaren kariaz, UPNk bazter utzi zuen.
Kultura teknikari lan egiten du Nafarroa Garaiko Zizur Nagusiko Udalean.

## Filmografia

* 2012: Ignorante tú
* 2011: De tu ventana a la mía
* 2010: Mami Blue
* 2009: Hoy no se fía, mañana sí
* 2008: Nevando voy
* 2008: Todos estamos invitados
* 2008: Eskalofrio
* 2007: Bi aurkari, ia-ia berdinak
* 2005: Obaba
* 1999: La espalda de Dios
* 1997: Bihotz ondoko sekretuak
* 1994: El tiempo de las lagartijas
* 1994: Alsasua 1936
* 1993: Gernika
* 1992: Ciao, amore, ciao
* 1991: Ustezko biziak
* 1991: La cena
* 1989: El hombre de las palomitas
* 1986: Virtudes Bastiánc
* 1984: Tasio

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260675
# Glaziarren Parke Nazionala (AEB)

Glaziarren Parke Nazionala (ingelesez Glacier National Park) AEBtako Montana estatuaren iparraldean dgoen parke nazional bat da, AEB eta Kanadako mugan. Kanadako aldean izen bereko Glaziarren Parke Nazionala dago.

## Iruditegia

* Going-to-the-Sun errepidea McDonald haranetik ikusia.
* Parkeko ikurra den ahuntz zuria.
* Parkearen mapa.
* Grizzly hartzak.
* Swiftcurrent aintzira eta Wilbur mendia.

## Kanpo estekak

* Glaziarren Parke Naturalaren webgune ofiziala (Ingelesez)
* Datuak: Q373567
* Multimedia: Glacier National Park / Q373567
# Bowman aintzira

Bowman aintzira, ingelesez: Bowman Lake, AEBetako Montana estatuan dagoen aintzia bat da, Glaziarren Parke Nazionalaren barnean dago.
690 hektareako azalera du.
# Javier Sola Asenjo

Javier Sola Asenjo (Zangoza, Nafarroa Garaia, 2005eko urriaren 4a) Euskal herritar futbolaria da. Erdilari gisa jokatzen du. 2025eko urtarrilean Espanyolera joan zen lagatu gisa sei hilabeterako.

## Kirol Ibilbidea

2024ko ekainaren 29an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Mutilvera | 2.F | 2022/23 | 13 | 0 | - | - | - | - | - | - | - | - | - | - | 13 | 0 |
| Mutilvera | Denera | Denera | 13 | 0 | - | - | - | - | - | - | - | - | - | - | 13 | 0 |
| Baskonia | 3.F | 2023/24 | 35 | 1 | - | - | - | - | - | - | - | - | - | - | 35 | 1 |
| Baskonia | Denera | Denera | 35 | 1 | - | - | - | - | - | - | - | - | - | - | 35 | 1 |
| Bilbao Athletic | 2.F | 2023/24 | 1 | 0 | - | - | - | - | - | - | - | - | - | - | 1 | 0 |
| Bilbao Athletic | 1.F | 2024/25 | 3 | 0 | - | - | - | - | - | - | - | - | - | - | 3 | 0 |
| Bilbao Athletic | Denera | Denera | 4 | 0 | - | - | - | - | - | - | - | - | - | - | 4 | 0 |
| Amorebieta | 1.F | 2024/25 | - | - | - | - | - | - | - | - | - | - | - | - | - | - |
| Amorebieta | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 52 | 1 | - | - | - | - | - | - | - | - | - | - | 52 | 1 |

## Erreferentziak

* ↑ Javi SolaK SD Amorebietan jokatuko du utzita

## Kanpo estekak

* Fitxa - www.athletic-club.eus
* Fitxa
* Datuak: Q124726794